# Evaluacija i monitoring strategije

# Uvod

Sveobuhvatno praćenje procesa i aktivnosti koje se sprovode u cilju ostvarivanja velikog broja strateških ciljeva i javnih politika u raznim oblastima funkcionisanja društva i dalje u Crnoj Gori predstavlja izazov. Ovaj izazov ima svojih osnovnih pet dimenzija: 1) uspostavljanje metodološki adekvatnog sistema praćenja koji će uključiti međunarodne, ali i nacionalne indikatore, 2) uspostavljanje efikasnog, redovnog i koordinisanog institucionalnog sistema prikupljanja podataka i izvještavanja o istima, 3) kvalitetno prikupljanje i obrada samih podataka, 4) svrsishodna analiza dobijenih podataka i praćenje trendova, 5) definisanje javnih politika u odnosu na sprovedenu analizu. Ne treba zaboraviti ni povremeno revidiranje mjera iz strateškoh dokumenata, kada se praćenjem indikatora pokaže da ne daju odgovarajuće rezultate.

Sistem zvanične statistike u Crnoj Gori se trenutno nalazi u procesu opšte transformacije kako bi bio u stanju da odgovori na zahtjeve za međunarodno uporedivim i kvalitetnim podacima u praktično svim sferama života. Gore predstavljeni izazovi postoje i kada je u pitanju praćenje položaja mladih ljudi u Crnoj Gori. Sa jedne strane, uspostavljanje sveobuhvatnog i efikasnog sistema praćenja položaja mladih ljudi u Crnoj Gori je od posebnog značaja za sprovođenje Strategije za mlade. Sa druge, samo uspostavljanje ovog sistema predstavlja značajan napor i izazov. Stoga, poglavlje *Evaluacija i monitoring* ove Strategije predstavlja i neku vrstu mape puta kako do krajnjeg cilja doći – uspostaviti funkcionalan i sevobuhvatan nacionalni sistem indikatora za praćenje položaja mladih u skladu sa najboljom međunarodnom praksom.

Kao i Strategija za mlade Evropske unije, i Strategija za mlade Crne Gore stavlja akcenat na pristup kreiranju politika za mlade zasnovan na podacima. EU strategija za mlade to čini kroz osam pravaca akcije i u skladu sa njima definisanim indikatorima, dok Strategija za mlade Crne Gore ima nešto drugačiji pristup. Ono što je zajedničko objema strategijama je uključivanje tzv. kontekstualnih indikatora. To su oni koji daju kontekst za položaj mladih u Crnoj Gori bez obzira na to što nisu direktno vezani za aktivnosti iz samih strategija.

Strategija za mlade je u određenoj mjeri specifičan dokument čiji opseg prevazilazi samom Strategijom definisane ciljne ishode i shodno njima aktivnosti. Naime, radi se o strateškom dokumentu koji pokušava da sveobuhvatno sagleda situaciju kada su mladi ljudi u pitanju u Crnoj Gori i da se na određeni način, postavi kao krovni kada je u pitanju ova tema. Dobrim dijelom, problematika pozicije mladih u crnogorskom društvu definisana je drugim strateškim dokumentima u oblasti zdravlja, obrazovanja, zapošljavanja i sl. Strategija za mlade na operativnom nivou definiše prioritetne „nedostajuće“ djelove koji su neophodni za ukupno unapređenje situacije mladih u Crnoj Gori, a sa druge strane na višem nivou radi na uspostavljanju sveobuhvatnog sistema praćenja i alarmiranja kada je položaj mladih u pitanju.

Indikatori koji su predviđeni za praćenje su definisani u odnosu na ovako postavljenu funkciju Strategije. j pristup. Naime, iako je svaki predloženi indikator povezan sa odgovarajućom mjerom u okviru ključnih ciljnih ishoda, među njima ne postoji apsolutno poklapanje. Po kriterijumu vezanosti za konkretne aktivnosti u okviru mjera iz Strategije, predložene indikatore možemo ih podijeliti na tri grupe: 1) oni koji su direktno vezani za konkretne ciljne ishode i posredno aktivnosti predviđene Strategijom, 2) oni koji su indirektno vezani za ciljne ishode, ali ne i konkretne aktivnosti, ali koji su važni sa stanovišta praćenja opšte situacije kada su mladi u pitanju i 3) oni koji su indirektno vezani za ciljne ishode, ali za čije uvođenje u statistički sistem Crne Gore trenutno ne postoje uslovi. Treća grupa indikatora nije uključena u tekst Strategije već se predlaže da jedna od aktivnosti bude kreiranje sveobuhvatnog instrumenta za analizu položaja mladih koji će pored postojećih uključiti i ove indikatore.

Kada su u pitanju indikatori koji su predviđeni za praćenje Strategijom, oni se takođe mogu podijeliti na dvije kategorije: 1) oni za koje postoji definisana metodologija praćenja (ovdje je najčešće riječ o međunarodnim indikatorima), 2) oni za koje je neophodno nacionalno definisati metodologiju praćenja.

U tom smislu, **jedna od prioritetnih aktivnosti** **Strategije** bila bi definisanje metodologije za praćenje onih indikatora za koje ne postoji metodologija praćenja, a koji su neophodni kako bi se pratio progres u implementaciji same Strategije.

# Tipovi indikatora

Ova Strategija u sistem praćenja uključuje niz međunarodnih i nacionalnih indikatora. Osnovna potreba za uvođenjem međunarodnih indikatora je uporedivost dobijenih rezultata sa položajem mladih u drugim državama u svijetu. Dobrim dijelom, predloženi međunarodni indikatori su definisani i praćeni od strane EUROSTAT-a, tako da njihovo uvođenje u statistički sistem Crne Gore predstavlja ispunjavanje obaveza koje nastaju u procesu pridruživanja Evropskoj uniji i usklađivanju sistema zvanične statistike sa statističkim sistemom Unije.

Pored međunarodnih indikatora postoje *nacionalni indikatori.* To su indikatori koji se predlažu na nivou Crne Gore kako bi se način praćenja uveo u nacionalni kontekst. Većina nacionalnih indikatora je inspirisana istraživanjima koja su već *ad hoc* sprovedena od strane međunarodnih i nevladinih organizacija u Crnoj Gori, a za koje se smatra da su dala važne uvide i dragocjene podatke o položaju mladih te bi ih trebalo ponoviti[[1]](#footnote-1).

Predlaže se da se osnovni indikatori koriste za praćenje implementacije Strategije, dok bi dodatni indikatori bili predmet obrade posebne aktivnosti koja bi bila definisana Strategijom, a koja bi za cilj imala kreiranje sveobuhvatne liste indikatora za praćenje položaja mladih u Crnoj Gori. Ova lista bi pored definisanja metodologije analize i istraživanja sadržala vremenski plan uvođenja indikatora u zvanični statistički sistem Crne Gore.

Vrlo važno je napomenuti da iako dio međunarodnih indikatora ne podrazumijeva dalju disagregaciju podataka, Strategijom se tamo gdje to nije međunarodno predviđeno na nacionalnom nivou uvodi obaveza disagregacije u odnosu na: rod, region (alternativno opština) i pripadnost posebnim ranjivim kategorijama (npr. osobe sa smetanjama u razvoju, pripadnici romske populacije, izbjeglice). Tek ovako disagregirano praćenje trendova može dati osnov za evaluaciju efikasnosti mjera i politika koje se preduzimaju.

Osnovni međunarodni izvori koji su korišteni za definisanje indikatora su:

* EUROSTAT indikatori
* Eurobarometar indikatori
* Međunarodni kompozitni indeksi
	+ Indeks razvoja mladih (Youth Development Index – YDI)
	+ Indeks blagostanja mladih (Youth Wellbeing Index YWI)
* Indikatori održivog razvoja Ujedinjenih nacija koji su integrisani u Nacionalnu strategiju održivog razvoja Crne Gore do 2030. godine
* Indikatori Milenijumskih razvojnih ciljeva
* Nacrt instrumenta procjene položaja adolescenata/kinja i odabrani indikatori Instrumenta za ocjenu participacije djece Savjeta Evrope (UNICEF *Adolescent Assessment Card & selected indicators from the Council of Europe Child Participation Assessment Tool)*
* 11 indikatora za praćenje omladinske politike*[[2]](#footnote-2)*
* Resursni centri kao što jeportal za praćenje situacije u oblasti omladinske politike [www.youthpolicy.org](http://www.youthpolicy.org) i *Priručnik za istraživanja u oblasti omladinske politike[[3]](#footnote-3)*

U prvoj fazi, tokom implementacije ove Strategije, daje se primat nacionalnim indikatorima, međunarodnim koji se već nalaze u nacionalnom sistemu praćenja i indikatorima koji su definisani od strane EUROSTAT-a. Za ostale se preporučuje da se tokom trajanja ove Strategije pripremi plan njihovog uvođenja u zvanični statistički sistem Crne Gore.

### EUROSTAT indikatori

U matricu praćenja uključeni su EUROSTAT indikatori koji su definisani kroz Strategiju za mlade Evropske unije[[4]](#footnote-4). Ova strategija je donijeta s ciljem da podrži i ojača politike Evropske unije koje se direktno i indirektno odnose na mlade ljude. Ona obuhvata indikatore kojima se prati opšti nivo i standard života i rada mladih ljudi i u potpunosti je komplementarna sa ciljevima koji su definisani Strategijom 2020 i inicijativom „Mladi u pokretu[[5]](#footnote-5)“.

Osnovna prednost ovih indikatora je obaveza usklađivanja nacionalnih statističkih sistema sa EUROSTAT-om kroz koji prolaze sve države kandidati za članstvo, pa i Crna Gora. To znači da Crna Gora preuzima obavezu proizvodnje podataka po osnovu ovih indikatora u određenom roku. Fleksibilnost rokova je, pak, njihov osnovni nedostatak.

### Eurobarometar o mladima Evropske unije

Drugi dio indikatora je definisan istraživanjem Eurobarometar o mladima Evropske unije[[6]](#footnote-6) . U pitanju je ad hoc telefonska anketa koji na zahtjev Evropske komisije sprovodi za to specijalizovana organizaciona jedinica Komisije. Brzi („flash“) eurobarometri za cilj imaju da u kratkom vremenu obezbijede validne podatke na osnovu kojih bi specijalizovani direktorati u okviru Komisije mogli da donose informisane odluke. Konkretan Eurobarometar o mladima sproveden je u decembru 2014. godine na zahtjev Generalnog direktorata za obrazovanje i kulturu.

Osnovna slabost ovih indiktora je njihova ad hoc priroda, tj. što se podaci u odnosu na njih ne prikupljaju sistematično i longitudinalno. Ipak, zbog svoje specijalizovanosti nude niz korisnih instrumenata za praćenje manje pokrivenih djelova Strategije kao što je pristup mladih kulturnim sadržajima.

### Međunarodni kompozitni indeksi

Ovi indeksi služe sveobuhvatnoj analizi praćenju položaja mladih u velikom broj zemalja i njihova glavna prednost je mogućnost uporedivosti, kako između država tako i kroz vrijeme. Pored toga, oni su sublimati velikog broja dimenzija koje su relevantne za sveobuhvatno sagledavanje položaja mladih.

Indeks razvoja mladih YDI obuhvata 170 država i mjeri položaj mladih u odnosu na pet dimenzija: obrazovanje, zdravlje i blagostanje, zapošljavanje, građanska i politička participacija. U okviru ovih pet dimenzija prikupljaju se podaci kroz 15 konkretnih indikatora i računa skor koji ima vrijednost između 0 i 1. Na osnovu skora, sve države se rangiraju u države sa visokom, srednjim i niskim nivoom razvoja mladih.

Indeks blagostanja mladih YWI rangira trideset država širom svijeta u odnosu na položaj mladih u sedam dimenzija: generalno blagostanje, građanska participacija, ekonomske prilike, obrazovanje, zdravlje, informacije i tehnologija, sigurnost i bezbjednost. I ovaj indeks je kompozitni skor od 40 pojedinačnih indikatora i ima vrijednost od 0 do 1.

Dok je sa jedne strane uporedivost prednost međunarodnih kompozitnih indeksa, njihova kompleksnost i činjenica da su da bi mogli biti međunarodna relevantni morali napraviti kompromise kada su u pitanju nacionalni konteksti, njihove su mane. Naime, da bi se dobio finalni skor koji ce državu na pravi način rangirati neophodno je prikupiti ogroman broj podataka po velikom broju indikatora, od kojih svi nisu nacionalno relevantni.

### Indikatori održivog razvoja

Statistička komisija Ujedinjenih nacija je na 47. zasijedanju koje je održano od 8-11. marta 2016. godine utvrdila 241 indikator održivog razvoja. Nacionalna strategija održivog razvoja Crne Gore do 2030. godine kojom su globalni ciljevi održivog razvoja uvedeni u nacionalni politički sistem podrazumijevala je u pripremnoj fazi i analizu kompetencija zvaničnog sistema statistike Crne Gore da nacionalno prati ove indikatore. Analiza je pokazala da se trenutno prati 27, da se dodatno prati 34 koji imaju alternativu i da se do 2018. godine u zvanični statistički sistem Crne Gore planira uvesti jos 38 indikatora. To znači da će se u Crnoj Gori do 2018. godine pratiti 99 od 241 indikatora održivog razvoja. Ova analiza ukazala je na brojna ograničenja koja postoje u kada je u pitanju zvanični sistem praćenja statističkih podataka u Crnoj Gori, a koja su relevantna i kada je Strategija za mlade u pitanju.

### Indikatori za praćenje ostvarivanja Milenijumskih razvojnih ciljeva (millenium development goals indicators - MDG indikatori)

Iako ih nema previše koji su relevantni za praćenje položaja mladih u Crnoj Gori, MDG indikatori imaju jednu važnu prednost – već su integrisani u statistički sistem Crne Gore i kontinuirano se prate od 2000. godine kada su na samitu Ujedinjenih nacija (UN) svjetski lideri usvojili *Milenijumsku deklaraciju* koja je ustanovila obavezu da zemlje članice UN-a rade na postizanju seta kvantifikovanih i vremenski oročenih razvojnih ciljeva poznatih kao Milenijumski razvojni ciljevi. Tada je i Crna Gora preuzela obavezu da sprovodi MRC te da prati ostvareni napredak i izvještava o njemu. Činjenica da je proces izvještavanja ukazao na postojanje određenih sistemskih problema u sistemu zvanične statistike, po sebi nije samo loša jer je skrenula pažnju na neophodnost određenih reformi kako bi se u budućnosti moglo efikasnije odgovoriti na nacionalne i međunarodne obaveze izvještavanja. Relevantni indikatori za praćenje ostvarivanja milenijumskih ciljeva koji su se posredno ili neposredno odnosili na mlade uključeni su u matricu indikatora za praćenje Strategije za mlade.

### Karta procjene položaja adolescenata/kinja i odabrani indikatori Instrumenta za ocjenu participacije djece Savjeta Evrope

Još jedan izvor predloženih indikatora bila je matrica 5x5 indikatora za praćenje u okviru nacrta Strategije i teorije promjene adolescenata u regionu Centralne i istočne Evrope na kojoj radi UNICEF. Iako je u pitanju nacrtdokumenta, uključuje niz alatki i instrumenata za sveobuhvatno praćenje položaja adolescenata što ga čini izuzetno koristnim. Indikatori su definisani u pet dimenzija (po pet za svaku dimenziju): zdravlje i blagostanje, obrazovanje i učenje, zaštita, ekonomske prilike, participacija i angažovanje.

### 11 indikatora za praćenje nacionalnih omladinskih politika

U pitanju je dokument koji je kreirao Evropski omladinski forum, platforma 91 omladinske nevladine organizacije koja blisko sarađuje sa Savjetom Evrope. U dokumentu je opisano jedanaest deskriptivnih indikatora koje bi svaka omladinska politika trebalo da uzme u obzirom prilikom organizacije praćenja svoje implementacije. Kao što je već istaknuto, ovi indikatori nisu kvantitativni već su opisnog, tj. deskriptivnog karaktera što znači da ih je u osnovnom obliku nemoguće integrisati u efikasnu matricu za praćenje već je neophodno razviti niz nacionalnih indikatora za njihovu operacionalizaciju.

Na kraju, dio predloženih indikatora izvor ima u resursnim centrima i literaturi o praćenju politika za mlade, kao što je [www.youthpolicy.org](http://www.youthpolicy.org) ili Priručnik o istraživanju u oblasti omladinske politike[[7]](#footnote-7).

### Domaći izvori

Kako je u prethodnom periodu sproveden niz kvalitetnih istraživanja koja targetiraju određene oblasti života mladih, neki od indikatora su preuzeti iz ovih istraživanja.

# Pregled indikatora po ključnim ciljnim ishodima

U tabeli koja slijedi dat je pregled predloženih indikatora u odnosu na šest Strategijom definisanih ključnih ciljnih ishoda. Za svaki indikator za koji je to moguće dat je opis i izvor. Pored toga, u posljednjoj koloni date su napomene o tome da li originalni indikator kako se on već vodi nacionalno ili međunarodno treba dopuniti kako bi više odgovarao crnogorskom kontekstu. Takođe, u napomenama je istaknuto za koje indikatore ne postoji metodologija praćenja pa je treba u najkraćem roku definisati. Gdje god je bilo moguće, indikatori su povezani sa relevantnim mjerama iz Strategije.

## A Mladi ostvaruju ekonomsku i socijalnu sigurnost kroz olakšan pristup tržištu rada i sticanje zaposlenja

|  |  |
| --- | --- |
| ***A*** | ***Mladi ostvaruju ekonomsku i socijalnu sigurnost kroz olakšan pristup tržištu rada i sticanje zaposlenja*** |
| Br. | Mjera | Opis indikatora | Veza sa međunarodnim indikatorima/izvor | Napomene |
| 1 | Otklanjanje barijera za pristup tržištu rada svim mladima  | Samozapošljavanje mladihProcenat samozapošljenih u odnosu na sve zapošljene koji imaju između 20-24 i 25-29 godina | EUROSTAT | *Eurostat propisuje disagregaciju u odnosu na pol, godine i obrazovni nivo. Dodati nacionalnu disagregaciju po regionu i pripadnosti ranjivim kategorijama* |
| Stopa nezaposlenosti mladihBazna vrijednost: 37,6 %Udio nezaposlenih među aktivnom populacijom (zaposlenom i nezaposlenom) godina 15-24. | Zavod za statistiku MONSTATEUROSTAT  | *Eurostat propisuje disagregaciju u odnosu na pol, godine i obrazovni nivo. Dodati nacionalnu disagregaciju po regionu i pripadnosti ranjivim kategorijama* |
| Mladi ljudi (godišta 15-24 i 15-29) koji nisu zapošljeni, u sistemu obrazovanja ili obuke[[8]](#footnote-8)Bazna vrijednost: 28%[[9]](#footnote-9) | EUROSTATMeđunarodna organizacija rada/ Zavod za statistiku MONSTAT  |  |
| Neformalna zaposlenost među mladima (15-29) Bazna vrijednost: 59,5%[[10]](#footnote-10)  | Međunarodna organizacija rada/ MONSTAT |  |
| Stopa lica u riziku od siromaštva ili socijalne isključenosti među mladima (18-24) Udio mladih koji su u riziku od siromaštva i/ili ozbiljno materijaln uskraćeni i/ili žive u domaćinstvu veoma niskog radnog intenziteta | EUROSTAT, SILC | *Eurostat propisuje disagregaciju u odnosu na pol i godine. Dodati nacionalnu disagregaciju po regionu i pripadnost drugim ranjivim kategorijama* |
| Stopa lica u riziku od siromaštva ili socijalne isključenosti među mladimaJaz između mladih (18-24) i cjelokupne populacijeJaz između mladih i cjelokupne populacije (u procentim poenima) koji su u riziku od siromaštva i/ili ozbiljno materijalno uskraćeni i/ili žive u domaćinstvu veoma niskog radnog intenziteta | EUROSTAT, SILC | *Eurostat propisuje disagregaciju u odnosu na pol i godine. Dodati nacionalnu disagregaciju po regionu i pripadnosti ranjivim kategorijama* |
| 2 | Podrška razvoju preduzetništva mladih | Mladi ljudi koji bi htjeli da započnu sopstveni biznisUdio mladih ljudi godina 15-30 koji su dali odgovor „DA“ na pitanje „Da li biste željeli da započnete sopstveni biznis u budućnosti?“  | Kratki eurobarometar o mladima | ***Crna Gora nije bila uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na invaliditet i pripadnost drugim ranjivim kategorijama* |
| Samozapošljavanje mladihProcenat samozapošljenih u odnosu na sve zapošljene koji imaju između 20-24 i 25-29 godina | EUROSTAT | *Eurostat propisuje disagregaciju u odnosu na pol, godine i obrazovni nivo. Dodati nacionalnu disagregaciju po regionu i pripadnosti ranjivim kategorijama* |
| 3 | Uspostavljen integrisani i holistički sistem podrške mladima za tranziciju ka dostojanstvenom zaposlenju | Mladi koji su završili tranziciju po potkategorijama (pol, mjesto prebivališta, finansijsko stanje domaćinstva, nivo završenog obrazovanja)Bazna vrijednost: 15.5%[[11]](#footnote-11)  | Međunarodna organizacija rada/ MONSTAT | **NACIONALNI INDIKATOR**Istraživanje nije u redovnom programu zvanične statistike pa ga treba uvesti |
| 4 | Smanjenje neaktivnosti mladih | Mladi ljudi (godišta 15-24 i 15-29) koji nisu zapošljeni, u sistemu obrazovanja ili obukeBazna vrijednost: 28% | EUROSTATMonstat/ILO | Istovremeno SDG8.6: Do 2020, značajno smanjiti procenat populacije koja nije zapošljena, u sistemu obrazovanja ili obuke*Eurostat propisuje disagregaciju u odnosu na pol, godine i radni status.* *Dodati nacionalnu disagregaciju po regionu i pripadnosti ranjivim kategorijama*  |

## B Mladi imaju pristup kvalitetnom obrazovanju

|  |  |
| --- | --- |
| **B** | **Mladi imaju pristup kvalitetnom obrazovanju** |
| Br. | Mjera | Indikator | Veza sa međunarodnim indikatorima/izvor | Napomene |
| 1 | Podrška razvoju neformalnog učenja i unapređenje mehanizama verifikovanja neformalno i informalno stečenih znanja | Formalno priznanje učešća u volonterskim aktivnostimaProcenat mladih (15-30 godina) koji su izjavili da su uzeli učešća u volonterskim aktivnostima koji su dobili sertifikat, diplomu ili neki drugi formalni vid priznanja za svoje učešće | Kratki eurobarometar o mladima | ***Crna Gora nije bila uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| 2 | Unapređenje kvaliteta organizacije, realizacije i vrednovanja praktičnog obrazovanja u stručnim školama | Procenat praktične nastave u institucijama stručnog i visokog obrazovanja |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem u saradnji sa ustanovama stručnog i visokog obrazovanja. |
| 3 | Razvoj socio-emocionalnih vještina mladih  | Procenat mladih koji su prošli programe razvoja socio-emocionalnih vještinaProcenat ustanova osnovnog i srednjeg obrazovanja koje sprovode programe razvoja socio-emocionalnin vještina kod mladih |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem u saradnji sa ustavnovama stručnog i visokog obrazovanja. |
| 4 | Unapređenje i integrisanje sistema informisanja i karijernog savjetovanja mladih | Procenat mladih koji su informisani o servisima za informisanje i karijerno savjetovanjeProcenat mladih koji su kroz obrazovni sistem prošli obuku za karijernu orijentaciju |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |
| 5 | Prevencija i smanjenje napuštanja škole | Rano napuštanje sistema obrazovanja i obuke% populacije između 18-24 godine sa najnižim srednjim obrazovanjem i koja nije više u procesu obrazovanja i obuke | EUROSTAT | *Eurostat propisuje disagregaciju u odnosu na pol i status zaposlenja. Dodati nacionalnu disagregaciju po regionu i pripadnost drugim ranjivim kategorijama*   |
| Procenat mladih Roma i Egipćana koji su završili srednju školuBazna vrijednost: 7% mladih Roma i Egipćana završilo je srednju školu, u poređenju sa 86% opšte populacije | Ministarstvo prosvjete |  |
| 6 | Promocija obrazovne mobilnosti mladih | % učešća mladih iz CG u programima mobilnosti (e.g. Erasmus+, RYCO) |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |
|  | Dodatni indikatori | % GDP koji se troši na obrazovanje | YDIYWIWB | **NACIONALNI INDIKATOR** |
|  | Dodatni indikatori | Učenici/cekoji postižu slabe rezultate iz čitanja, matematike i naukeProcenat petnaestogodišnjaka/kinjakoji imaju skor 1 ili mfanje na PISA testiranju | OECD – PISA |  |

## C Mladi su aktivni građani, uključeni, motivisani, proaktivni i učestvuju u procesima donošenja odluka, razvoja zajednice, u kreiranju politika i njihovom sprovođenju

|  |  |
| --- | --- |
| **C** | **Mladi su aktivni građani, uključeni, motivisani, proaktivni i učestvuju u procesima donošenja odluka, razvoja zajednice, u kreiranju politika i njihovom sprovođenju** |
| Br. | Mjera | Indikator | Veza sa međunarodnim indikatorima/izvor | Napomene |
| 1 | Razvoj kulture učešća mladih | Učešće mladih ljudi na lokalnim, regionalnim, nacionalnim i evropskim parlamentarnim izborimaProcenat mladih ljudi od 18-30 godina koji kažu da su učestvovali na lokalnim, regionalnim, nacionalnim i evropskim parlamentarnim izborima u posljednje tri godine | Kratki eurobarometar o mladima | ***Crna Gora nije bila uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* Eliminisati iz pitanja regionalne i evropske izbore.Dodatno ovdje se može koristiti postizborna studija CSES ([www.cses.org](http://www.cses.org)) koja se sprovodi u Crnoj Gori posle parlamentarnih izbora |
| % adolescenata koji smatra da su njihovi stavovi uzeti u obzir ozbiljno prilikom donošenja odluka kod kuće, u školi ili u zajednici | Prijedlog UNICEF |  |
| Učešće mladih u radu nevladinih organizacija u oblasti globalnih klimatskih promjena/globalnog zagrijavanja, razvojne pomoći ili ljudskim pravima | Kratki eurobarometar o mladimaPrijedlog UNICEF:Učešće mladih u sindikatima i udruženjima građana (15-19) | ***Crna Gora nije bila uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Iskazivanje političkih stavova (Da li ste učinili išta od navedenog u prethodnih mjesec dana? Da li ste izrazili svoj stav nosiocu javne funkcije? (15-24) | YDIGallup | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Volontiranje: (Da li ste učinili išta od navedenog u prethodnih mjesec dana? Da li ste volontirali svoje vrijeme nekoj organizaciji?) | YDIGallup | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Pomoć nepoznatom licu (Da li ste učinili išta od navedenog u prethodnih mjesec dana? Da li ste pomogli nekome kome ne znate, a bila mu je potrebna pomoć) 15-24) | YDIGallup | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| 2 | Obezbjeđivanje mehanizama / sistema za njegovanje aktivizma | Mladi ljudi koji koriste internet za interakciju sa javnim vlastimaProcenat osoba od 16-24 godine koji su koristili internet u posljednjih 12 mjeseci za interakciju sa javnim vlastima (npr. za dobijanje informacije od internet prezentacija javnih vlasti, preuzimanje obrazaca, slanje dokumenata) | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama*  |
| Mladi ljudi koji koriste internet kako bi pristupili ili postavili stavove i mišljenja na internet prezentacije(npr. blogovi, društvene mreže i sl.) da bi diskutovali građanske ili političke teme (u posljednja tri mjeseca)Procenat lica koja imaju 16-24 godine koja izjavljuju da su koristili internet kako bi pristupili ili postavili stavove i mišljenja na internet prezentacije(npr. blogovi, društvene mreže i sl.) da bi diskutovali građanske ili političke teme (u posljednja tri mjeseca) | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| % mladih koji uzimaju aktivno učešće u raznovrsnim akcijama i učestvuju u kreiranju politika  |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |
| 3 | Podrška omladinskom organizovanju i umrežavanju mladih | Učešće mladih ljudi u političkim, lokalnim i nevladinim organizacijama Samoizjavljeno učešće mladih (15-30 godina) u aktivnostima političkih organizacija, ili političkih partija ili lokalnih organizacija koje za cilj imaju unapređenje lokalne ili životne sredine u posljednjih 12 mjeseci | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |

## D Mladi imaju pristup adekvatnom sistemu podrške za tranziciju u odraslo doba i samorealizaciju, samosvjesni su, inovativni, pokazuju inicijativu i prihvataju različitosti

|  |  |
| --- | --- |
| **D** | **Mladi imaju pristup adekvatnom sistemu podrške za tranziciju u odraslo doba i samorealizaciju, samosvjesni su, inovativni, pokazuju inicijativu i prihvataju različitosti** |
| Br. | Mjera | Indikator | Veza sa međunarodnim indikatorima/izvor | Napomene |
| 1 | Uspostavljanje efikasnog međusektorskog informativno-savjetodavnog servisa za mlade i roditelje | % mladih koji znaju za servise i % mladih koji ih koriste  |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |
| 2. | Razvoj omladinskog rada kao podrške za tranziciju u odraslo doba | Broj standardizovanih i akreditovanih obuka za omladinske radnike i omladinske aktiviste čime se osposobljava potreban profesionalni kadar za rad u omladinskim klubovima, omladinskim centrima, školama, organizacijama civilnog društva, institucijama na lokalnom i nacionalnom nivouBroj omladinskih radnika i omladinskih aktivista koji su prošli adekvatne obuke |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. Razmotriti da indicator uključi *broj omladinskih radnika koji su angažovani u servisima za mlade koje pruža država (ili nevladin sektor)* |
| 3. | Razvoj servisa podrške za sticanje autonomije | Broj i vrsta servisa podrške za sticanje autonomije mladihProcenat mladih koji koriste i znaju za postojanje ovakvih servisa |  | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |
| 4. | Podrška razvoju psiho-fizičkog zdravlja mladih | Stalni pušačiUdio pušača koji to čine svakodnevno u populaciji od 15-24 godine. | EUROSTATYDI |  |
| GojaznostMladi ljudi od 18-24 godine koji imaju indeks tjelesne mase 30 ili više  | EUROSTAT |  |
| Upotreba alkohola u posljednjih 30 danaUdio ciljne populacije koja je pozitivno odgovorila na pitanje da li su konzumirali alkohol u posljednjih 30 dana | ESPAD surveyPrijedlog UNICEF: Upotreba alkohola: % adolescenata od 13-15 godina koji su konzumirali najmanje jedno alkoholno piće u posljednjih 30 dana | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Stopa smrtnosti lica od 15-29 godina | YDI |  |
| Samoubistvo kao uzrok smrti mladih Broj smrti lica godina od 15 do 24 uzrokovanih samoubistvom na 100.000 stanovnika | EUROSTAT Prijedlog UNICEF |  |
| % adolescenata koji imaju između 10-17 godina a koji su iskusili nasilno disciplinovanje (psihička agresija ili i fizička kazna u posljenjih mjesec dana) | Prijedlog UNICEF | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Psihičko uznemiravanjeMladi ljudi (15-24) koji su bili podvrgnuti psihičkom uznemiravanju u posljednje četiri nedelje | EUROSTAT |  |
| % adolescenata između 13-15 godina koji su izjavili das u bili podvrgnuti bulingu najmanje jednom u posljednjim nekoliko mjeseci po polu | Prijedlog UNICEF | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| % maloljetničkih trudnoća | YDIWB | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |

## E Mladi imaju pristup kvalitetnim kulturnim sadržajima kao kreatori i konzumenti

|  |  |
| --- | --- |
| **E** | **Mladi imaju pristup kvalitetnim kulturnim sadržajima kao kreatori i konzumenti** |
| Br. | Mjera | Indikator | Veza sa međunarodnim indikatorima/izvor | Napomene |
| 1 | Podrška mladim kreatorima kulture i medijskih sadržaja | Nastupanje ili uzimanje učešća u amaterskim umjetničkim aktivnostimaUdio mladih od 15-30 godine koji su izjavili da su učestvovali u nekom od sljedećim vidova amaterskih umjetničkih aktivnosti bar jednm u posljednjih 12 mjeseci: sviranje muzičkog instrumenta, pjevanje, gluma, ples, pisanje poezije, fotografisanje, snimanje filma. | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| 2 | Obezbjeđivanje jednakog pristupa kulturnim sadržajima za sve mlade | Učešće u kulturnim aktivnostima Udio mladih ljudi (15-30) koji su izjavili das u učestvovali u nekoj od sljedećih kulturnih aktivnosti u posljednjih 12 mjeseci: posjetili istorijski spomenik, (palate, dvorci, crkve, bašte i sl.), muzeje ili galerije, bioskop ili concert, pozorište , plesni performans ili operu | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Učešće u sportskim klubovima, klubovima za provođenje slobodnog vremena, omladinskim asocijacijama ili kulturnim organizacijamaUdio mladih ljudi (15-30) koji su izjavili das u učestvovali u aktivnostima sportskih klubova, klubovima za provođenje slobognog vremena, omladinskim asocijacijama ili kulturnim organizacijama u posljednjih 12 mjeseci | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |
| Učenje najmanje dva strana jezikaMladi ljudi u višem srednjem nivou obrazovanja (ISCED nivo 3, isključujući stručno ili pred stručno obrazovanje) koji uče dva ili više stranih jezika. | Kratki eurobarometar o mladima | ***Crna Gora nije uključena. Sprovesti istraživanje na nacionalnom nivou.*** *Dodati nacionalnu disagregaciju po regionu, rodu, u odnosu na pripadnost ranjivim kategorijama* |

## F Uspostavljen normativno pravni okvir za sprovođenje omladinske politike

|  |  |
| --- | --- |
| **F** | **Uspostavljen je normativno pravni okvir za sprovođenje omladinske politike** |
| Br. | Mjera | Indikator | Veza sa međunarodnim indikatorima/izvor | Napomene |
| 1 | Ojačati kapacitete Uprave za mlade i sport za sprovođenje I monitoring omladinske politike | Popunjena sistematizovana radna mjesta u sektoru za mlade | Uprava za mlade i sport/Ministarstvo prosvjete | **NACIONALNI INDIKATOR** |
| 2 | Unaprijeđivanje normativne podrške | Postojanje Zakona o mladimaPostojanje podzakonskih akata za sprovođenje Zakona o mladimaStepen sprovođenja Zakona o mladima  | Uprava za mlade i sport/Ministarstvo prosvjete YDI(youthpolicy.org) | **NACIONALNI INDIKATOR**Do sada nije praćen. Definisati metodologiju i otpočeti sa praćenjem. |
| 3 | Obezbjeđivanje održivog i kontinuiranog finansiranja omladinske politike | Iznos budžeta koji je alociran za potrebe Uprave za mlade za implementaciju Strategije za mlade | Uprava za mlade i sport/Ministarstvo prosvjete[www.youthpolicy.org](http://www.youthpolicy.org) |  |
| 4 | Unapređenje međuresorske saradnje | Uspostavljanje i funkcionisanje međuresornog tijela/savjeta za praćenje sprovođenja Strategije za mlade osmišljavanje, realizaciju i nadgledanje međuresorskih projekata za mlade | Uprava za mlade i sport/Ministarstvo prosvjete 11 indikatora omladinske politike, Evropski omladinski forum |  |
| 5 | Unapređenje statistike na nacionalnom nivou i znanja o mladima | Sprovođenje istraživanja i analize podataka o položaju mladih na osnovu okvira za monitoring i evaluaciju Strategije za mlade, u skladu sa vremenskim okvirom predviđenim Akcionim planom | Uprava za mlade i sport/Ministarstvo prosvjete/MONSTAT | **NACIONALNI INDIKATOR** |
| 6 | Ojačati kapacitete lokalnih samouprava za razvoj i sprovođenje omladinske politike | Sistematizovana radna mjesta u 23 crnogorske opštine za rad u oblasti omladinske politike i rad sa mladimaZaposleni na ovim mjestima obučeni za rad sa mladima | Uprava za mlade i sport/Ministarstvo prosvjete | **NACIONALNI INDIKATOR** |
| 7 | Podrška omladinskom udruživanju | Postojanje institucionalne podrške organizacijama i savezima organizacija koje zastupaju interese mladih I obezbjeđuju učešće mladih u donošenju odluka | Uprava za mlade i sport/Ministarstvo prosvjete | **NACIONALNI INDIKATOR** |
| 8 | Međunarodna saradnja | % korišćenja dostupnih evropskih i međunarodnih programa za mlade | Uprava za mlade i sport/Ministarstvo prosvjete | **NACIONALNI INDIKATOR** |
| 9 | Unapređenje informisanja mladih | Udio mladih i odraslih osoba koje imaju informaciono-komunikacione vještine (ICT), prema vrsti vještine | Zavod za statistiku MONSTATPrijedlog UNICEF:% mladih 15-19 godina koji imaju ICT vještine po tipu vještine | SDG 4.4: Do 2030 značajno povećati broj mladih i odraslih koji imaju odgovarajuće vještine, uključujući tehničke i stručne vještine za zapošljenje, pristojne poslove i preduzetništvo*Dodati nacionalnu disagregaciju po regionu, rodu, u odnosu na pripadnost ranjivim kategorijama* |

# Zaključak i preporuke

U tabeli ispod dat je pregled indikatora u odnosu na ciljne ishode i aktuelni stepen njihove integracije u zvanični statistički sistem Crne Gore. Kao što vidimo, u ovoj fazi se predlaže uvođenje 52 indikatora za mjerenje šest ključnih ciljnih ishoda Strategije za mlade.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | Tip indikatora po ciljnim ishodima | A | B | C | D | E | F | Ukupno |
| 1 | Broj indikatora koji se već nalazi u statističkom sistemu Crne Gore ili u EUROSTAT  | 6 | 4 |  | 4 |  | 1 | 15 |
| 2 | Broj indikatora koji se ne nalazi u statističkom sistemu, ali je istraživanje već sprovedeno i definisana je metodologija | 1 |  |  | 1 |  |  | 2 |
| 3 | Broj indikatora za koje postoji metodologija, ali bi trebalo sprovesti nacionalno istraživanje | 1 | 1 | 9 | 4 | 4 |  | 19 |
| 4 | Broj indikatora za koji treba definisati metodologiju |  | 4 | 1 | 3 |  | 8 | 16 |
|  | Ukupno | 8 | 9 | 10 | 12 | 4 | 9 | **52** |

U vezi sa ovim indikatorima, neophodno je sprovesti niz aktivnosti kako bi prikupljanje podataka počelo u najskorijem roku od usvajanja Strategije.

Za 15 indikatora koji se već nalaze u statističkom sistemu Crne Gore ili su definisani od strane EUROSTAT-a u konsultaciji sa Zavodom za statistiku uspostaviti sistem i dinamiku procedure izvještavanja. Ukoliko se konkretan indikator već ne nalazi u sistemu praćanja, a predstavlja obavezu u odnosu na EUROSTAT definisati početak praćenja kroz Program zvanične statistike od 2018. godine.

Dva indikatora za koji je definisana metodologija i već je sprovedeno istraživanje, kao i za 19 za koji postoji metodologija, ali prethodno nije sprovedeno istraživanje i ne nalaze se u sistemu zvanične statistike predložiti uvođenje u Program zvanične statistike od 2018. godine.

Za 16 nacionalnih indikatora za koje ne postoji metodologija, u najkraćem roku je definisati, uspostaviti sistem i procedure izvještavanja, odgovornu instituciju, metodologiju, dinamiku izvještavanja i obrađivača podataka, re razmotriti mogućnost uvođenja u Program zvanične statistike od 2018. godine.

Za sve indikatore treba definisati bazne vrijednosti. To može biti problem u situacijama gdje metodologija ne postoji ili istraživanje nije sprovedeno u Crnoj Gori (kategorije 2 i 3), ali u tom slučaju podatke prikupiti ad hoc ili definisati da se bazna vrijednost ustanovi nakon prvog zvaničnog prikupljanja podataka.

Za sve indikatore, bez obzira na to da da li se nalaze u sistemu zvanične statistike ili ne treba uspostaviti jasne procedure izvještavanja i odrediti odgovornu instituciju.

Razmotriti mogućnost kreiranja informacionog sistema (ili korištenja postojećeg) kako bi se organizovalo prikupljanje podataka i njihova dostupnost svim relevantnim institucijama.

Pored 46 indikatora čije se uvođenje predlaže Strategijom, treba kreirati metodologiju za sveobuhvatno nacionalno istraživanje o položaju mladih u Crnoj Gori koje će uključiti sve relevantne međunarodne i nacionalne indikatore koji se trenutno ne prate. Nakon toga, treba obezbijediti finansiranje za ad hoc sprovođenje ovakvog istraživanja u svrhu uspostavljanja baznih vrijednosti i napraviti realan vremenski plan za integrisanje ovog nacionalnog istraživanja u zvaničnu statistiku.

|  |
| --- |
| **Plan aktivnosti za operacionalizaciju i upotrebu Okvira za monitoring i evaluaciju Strategije** |
| Mjera iz Strategije na koju se plan odnosi | Aktivnosti | Pokazatelj uspjeha | Vremenski okvir | *Odgovorni za realizaciju* | Budžet |
| **F5. Unapređenje statistike na nacionalnom nivou i znanja o mladima**  | 1.1 Izvršiti konsultacije sa Zavodom za statistiku u vezi sa indikatorima koji se već nalaze u sistemu praćenja ili predstavljaju EUROSTAT obavezu. Ukoliko se konkretan indikator već ne nalazi u sistemu praćanja, a predstavlja obavezu u odnosu na EUROSTAT definisati početak praćenja kroz Program zvanične statistike od 2018. godine.  | *15 indikatora se prati u zvaničnom statističkom sistemu Crne Gore* | 2018 | *Uprava za mlade i sport, Ministarstvo prosvjete, MONSTAT* |  |
| 1.2 Izvršiti konsultacije sa Zavodom za statistika u vezi sa 22 indikatora koji se ne nalaze u zvaničnom programu statistike, a za njih postoji metodologija da se uvedu u Program zvanične statistike od 2018. godine | *22 indikatora se prati u zvaničnom statističkom sistemu Crne Gore* | 2018 | *Uprava za mlade i sport, Ministarstvo prosvjete, MONSTAT* |  |
| 1.3 Definisati metodologiju praćenja 16 indikatora za koje ne postoji metodologija | *Definisana metodologija* | 2017 | *Uprava za mlade i sport, Ministarstvo prosvjete, MONSTAT* |  |
| 1.4 Predložiti Zavodu za statistika uvođenje 16 novih indikatora u Program zvanične statistike | *Dogovoreni plan i dinamika uvođenja 16 novih indikatora* | 2018 | *Uprava za mlade i sport, Ministarstvo prosvjete, MONSTAT* |  |
| 1.5 Definisati bazne vrijednosti za svih 52 indikatora | *Definisane bazne vrijednosti* | 2018 | *Uprava za mlade i sport, Ministarstvo prosvjete, MONSTAT* |  |
| 1.6 Izvršiti obuku svih uključenih u prikupljanje podataka | *Svi relevantni akteri obučeni* | 2018 | *Uprava za mlade i sport, Ministarstvo prosvjete, MONSTAT* |  |
| 1.7 Pripremiti prvi izvještaj sa 52 indikatora | *Izvještaj pripremljen* | 2020 | *Uprava za mlade i sport, Ministarstvo prosvjete, MONSTAT* |  |
| 1.8 Dizajnirati prijedlog sveobuhvatnog nacionalnog istraživanja o položaju mladih u Crnoj Gori, uz konsultacije sa civilnim sektorom i međunarodnim organizacijama o predloženom dizajnu | *Prijedlog istraživanja pripremljen* | 2017 | *Uprava za mlade i sport, Ministarstvo prosvjete, MONSTAT* |  |
| 1.9 Obezbijediti sredstva za pilot istraživanje  | *Sredstva obezbijeđena* | 2017 | *Uprava za mlade i sport, Ministarstvo prosvjete* |  |
| 1.10 Predložiti Zavodu za statistiku integraciju istraživanja sveobuhvatnog nacionalnog istraživanja o položaju mladih u Crnoj Gori u Program zvanične statistike  |  | 2020 | *Uprava za mlade i sport, Ministarstvo prosvjete, MONSTAT* |  |

# Literatura:

European Commission, *EU Youth Strategy*, Brussels, 2011

European Commission, *Flash Eurobarometer on European Youth*, 408

Evropski omladinski forum, *11 Indicators of a (national) youth policy*

Đurić, Dragan, *Tranzicija na tržište rada mladih žena i muškaraca u Crnoj Gori,* Međunarodna organizacija rada, 2016

Karsten, Andreas, Muir, John, Ohana Yael, Wolszczak, Grzegorz, *Research Handbook,* Demokratie and Dialogue, e.v., Berlin, 2013

Sistem Ujedinjenih nacija u Crnoj Gori, *KAP - istraživanje o znanju, stavovima i ponašanju građana Crne Gore u vezi sa zapošljavanjem i participacijom mladih,* Podgorica, 2013.

1. Na primjer: Sistem Ujedinjenih nacija u Crnoj Gori, *KAP - istraživanje o znanju, stavovima i ponašanju građana Crne Gore u vezi sa zapošljavanjem i participacijom mladih,* Podgorica, 2013. Ili Đurić, Dragan, *Tranzicija na tržište rada mladih žena i muškaraca u Crnoj Gori,* Međunarodna organizacija rada, 2016 [↑](#footnote-ref-1)
2. *11 Indicators of a (national) youth policy, European Youth Forum (Evropski omladinski forum je razvio dokument 11 indikatora nacionalne omladinske politike, na osnovu 11 indikatora predstavljenih od strane Savjeta Evrope 2001. godine)* [↑](#footnote-ref-2)
3. Karsten, Andreas, Muir, John, Ohana Yael, Wolszczak, Grzegorz, *Research Handbook,* Demokratie and Dialogue, e.v., Berlin, 2013 [↑](#footnote-ref-3)
4. European Commission, *EU Youth Strategy*, Brussels, 2011 [↑](#footnote-ref-4)
5. Youth on the Move [↑](#footnote-ref-5)
6. Flash Eurobarometer European Youth, 408 [↑](#footnote-ref-6)
7. Karsten, Andreas, Muir, John, Ohana Yael, Wolszczak, Grzegorz, *Research Handbook,* Demokratie and Dialogue, e.v., Berlin, 2013 [↑](#footnote-ref-7)
8. Na engleskom NEET - not in employment, education or training. [↑](#footnote-ref-8)
9. Đurić, Dragan, Tranzicija na tržište rada mladih žena i muškaraca u Crnoj Gori, Međunarodna organizacija rada, 2016 [↑](#footnote-ref-9)
10. Ibid [↑](#footnote-ref-10)
11. Ibid [↑](#footnote-ref-11)